b'tifkira u b'apprezzament Fid-29 ta' Novembru 2010, il- Parroċċa San Ġużepp Ħaddiem tilfet benefattur, saċerdot li għal għadd ta' snin, fi żmien meta kienu kappillani l-Kanonku Vinċenz Demicoli u Dun Mario Tong kien jagħti servizz pastorali regolari, b'impenn u bil-kwiet. Kien joffri l-quddies regolarment b'devozzjoni kbira, kien sikwit jamministra s-Sagrament tal-Qrar biex iressaq lill-penitenti lejn il- Mulej, u kien jipparteċipa fiċ-ċerimonji liturġiċi ewlenin tal- Parroċċa. Fr Lorrv kellu ħajja varjata u twila ħafna. Twieled fil-Birgu fis-6 ta' Frar 1928 u ntlaqa' fi ħdan il- Mulej fl-età ta' 82. Attenda l- iskola primarja ta' Birkirkara fi żmien meta rabba rabta qrib mal- belt tagħna. Studja fis-Seminarju fejn saħħaħ u ssodisfa s-sejħa tiegħu għal saċerdot. Ta' sittax- il sena ngħaqad mal-Patrijiet Tereżjani f'Birkirkara fejn ipprofessa bħala Patri Ilarju wara kors ta' studju. Kompla l-istudji avvanzati tiegħu fl-Italja. Fl-1974 beda jwettaq il-missjoni tiegħu bħala saċerdot djoċesan fil-Parroċċa ta' Sant'Elena. Kien joffri servizz pastorali fil-Kappella tal-Vitorja kif ukoll fil-Kappella ta' San Pawl, dejjem f'Birkirkara. Iżda ħadem ukoll fil-Parroċċa tal-Gudja. Fr Lorrv kien joffri wkoll servizz għal għadd ta' snin lis-Sorijiet Benedittini tal- Klawsura fil-Birgu kif ukoll mas- Pjazza il-Ferrovija, Birkirkara (ħdejn il-Venda tas-71) Sorijiet Tereżjani tal-Klawsura f'Bormla. Kull fejn kien ikun kien jaħdem b'mod ġeneruż u fil-kwiet. Waqt ix-xhur ta' mistrieħ tiegħu kien iservi kemm fil-Parroċċa ta' San Massimiljanu Kolbe f'Buġibba kif ukoll fil-Knisja ta' San Franġisk fil-Qawra. Wasal biex anke qeda dmiru fil-Kattidral tal-Imdina. Aktarx li l-aktar li jibqa' mfakkar minn ħafna penitenti individwali matul is-sigħat sħaħ li kien iqatta' jamministra s-Sagrament tal-Qrar fejn kien jagħti pariri prattiċi għal ħajja spiritwali aħjar li tressqek aktar lejn il-Mulej. Kien persuna li stajt tapprezzah l-aktar meta tiltaqa' miegħu personalment mill- qrib. Kondoljanzi lill-familjari ta' Fr Lorrv. Kif jgħid il-poeta: Qatt ma jintesa minn ħabb bil-bosta u ħalla qalbu tixgħel warajh. It- tajjeb li wettaq matul ħajtu jibqa' jagħti l-frott anke meta m'għadux magħna.